340 ATT LI JBIDDEL L-ISEM TAL-QRATI INFERJURI Biex jipprovdi dwar kif għandhom ikunu magħrufa l-Qrati Inferjuri. Sarliġibl-. Sar liġibl-Sarliġibl-. ATT VIII tal-1990 Sarliġibl-. Sar liġibl-Sarliġibl-. ATT VIII tal-1990 1. Titolu fil-qosor. Dan l-Att jista’ jissejjaħ l-Att li jbiddel l-isem tal-Qrati Inferjuri. 2. Minkejja d-disposizzjonijiet ta’ xi liġi oħra, il-Qorti tal-Maġistrati tal-Pulizija Ġudizzjarja għall-Gżira ta’ Malta, il-Qorti tal-Maġistrati tal-Pulizija Ġudizzjarja għall-Gżejjer ta’ Għawdex u Kemmuna, u l-Qorti tal-Pulizija Ġudizzjarja għandhom minn issa ’l quddiem ikunu magħrufin bħala l-Qorti tal-Maġistrati (Malta) jew il-Qorti tal-Maġistrati (Għawdex), kif ikun il-każ: Iżda b’dan illi meta jiġi preżentat x i att f’xi qorti bħal dik fil-kompetenza kriminali tagħha għandu jitniżżel f’dak l-att li dak l-att ikun qiegħed jiġi preżentat f’dik il-qorti bħala Qorti ta’ Ġudikatura Kriminali jew bħala Qorti Istruttorja kif ikun il-każ, u f’xi att li jiġi preżentat fil-Qorti tal-Maġistrati (Għawdex) fil-kompetenza ċivili tagħha għandu jitniżżel li dak l-att ikun qiegħed jiġi preżentat fil-kompetenza inferjuri tagħha, jew fil-kompetenza superjuri ċivili jew kummerċjali tagħha, jew bħala qorti ta’ ġurisdizzjoni volontarja, jew fil-kompetenza fi grad ta’ appell inferjuri jew superjuri tagħha, kif ikun il-każ.